Broj: 01- 33/21

 I Z V R Š E N J E

 PROGRAMA RADA I RAZVOJA

 USTANOVE ZA ZDRAVSTVENU NJEGU

 U KUĆI KARLOVAC ZA 2020. GODINU

Karlovac, siječanj 2021.

**IZVRŠENJE PROGRAMA RADA I RAZVOJA ZA 2020. GODINU**

**ORGANIZACIJSKI USTROJ USTANOVE**

Organizacijski ustroj Ustanove za zdravstvenu njegu u kući Karlovac nije se mijenjao u odnosu na prethodne godine. Ustanova ima dva odsjeka:

 - Odsjek zdravstvene njege

 - Odsjek fizikalne terapije

Od početka svog rada,od 1995. godine, Ustanova obavlja djelatnost zdravstvene njege i fizikalne terapije po nalogu liječnika specijalista i liječnika obiteljske medicine.

Fizikalna terapije je do 2013. godine bila pod pojmom rehabilitacija, a tada je temeljem odredbe zakona o zdravstvenoj zaštiti izvršena promjena registracije djelatnosti, te je, od tada djelatnost Ustanove i fizikalna terapija u kući, za koju je u 2018. godini ponovo tražena i dobivena suglasnost za rad Ministarstva zdravstva.

U 2020. godini nastavljene su aktivnosti vezane uz rad Posudionice medicinskih i ortopedskih pomagala, koja od 2014. godine uspješno radi na dobrobit prvenstveno palijativnih bolesnika, a onda i ostalih bolesnika, te osoba s invaliditetom. Aktivnosti vezane za rad Posudionice obavljali smo do 30.11.2020.godine, a od 01.12.2020.rad Posudionice po Odluci o sufinanciranju Karlovačke županije je preuzeo Dom zdravlja Karlovac. Ustanova za zdravstvenu njegu u kući Karlovac je 06.listopada2020. potpisala Sporazumni raskid sufinanciranja Posudionice od strane Karlovačke županije, ali je rad još za Posudionicu obavljala do 30.11.2020.g. zbog tehničkih nedostataka- uređenja novog prostora kod Doma zdravlja Karlovac.

KADROVSKA STRUKTURA

Tablica 1:

Zaposleni

|  |  |  |  |
| --- | --- | --- | --- |
| Broj zaposlenih | Stanje s 31.12.2018. | Stanje s 31.12.2019. |  Stanje s 31.12.2020. |
| Zdravstvene djelatnice/ djelatnici | 40 | 40 | 38 |
|  % | 95,2% | 95.2% | 97,4% |
| Nezdravstvene djelatnice/ djelatnici | 2 | 2 | 1 |
|  % | 4,8% | 4,8% | 2,6% |
|  | 42 | 42 | 39 |

Kvalifikacijska struktura zaposlenih:

VŠS………………………………………..1 ravnateljica (od 01.listopad 2020.Odlukom Upravnog vijeća imenovanje Glavne sestre vršiteljicom dužnosti ravnateljice najduže do jedne godine )

VŠS prvostupnica fizioterapije- voditeljica fizikalne terapije….1 djelatnica

VŠS prvostupnica sestrinstva……………………………………5 djelatnica

VŠS prvostupnik fizioterapije………………………………..7 djelatnica/ djelatnika

SSS Medicinska sestra…………………………………………..20 djelatnica

SSS fizioterapeut………………………………………………….4 djelatnice

**Jedna** medicinska sestra raspoređena je na administrativne poslove po Invalidskoj komisij**i.**

**UKUPNO: …**……………………………..39 djelatnica/ djelatnika +1 pripravnica **= 40**

Tablica 2:

Volonteri, stažisti, vježbenici

|  |  |  |  |
| --- | --- | --- | --- |
|  | Stanje s 31.12.2018. | Stanje s 31.12.2019. | Stanje s 31.12.2020. |
| Pripravnici/ pripravnice |  2 |  2 |  1 |
| Vježbenici/ vježbenice na stručnom osposobljavanju |  - |   - |   - |
| Volonterke/ volonteri |  - |  - |  - |
| Stažisti/ stažistice |  -  |  - |  - |

Broj zaposlenih prikazan je u priloženim tablicama, iz kojih je vidljivo da je broj zaposlenih na kraju 2020.godine bio manji za 3 djelatnika u odnosu na 2019.godinu. Razlog tome su odsutnosti djelatnica zbog bolovanja, a po raspisanom natječaju nismo imali kandidata kako bi zaposlili nove djelatnike na zamjenu do povratka odsutnih. Na HZZZ-e nema u evidenciji medicinskih sestara za zapošljavanje, a to ujedno predstavlja veliki problem za daljnji rad Ustanove.

U 2020.godini smo imali zaposlene dvije pripravnice(1 SSS fizioterapeutska tehničarka i 1 VŠS prvostupnica fizioterapije) do 12.08.2020., a od 02.11.2020.smo po odobrenju Ministarstva zdravstva zaposlili na pripravnički staž 1-SSS fizioterapeutsku tehničarku.

Naši djelatnici Ustanove: medicinske sestre i fizioterapeutkinje/ fizioterapeuti obavljaju i administrativne poslove sukladno zahtjevima svojih komora i HZZO-e.

Liječnici obiteljske medicine i liječnici specijalisti kontroliraju provedene postupke kućnim posjetama kod pacijenata i ambulantnim pregledima.

Patronažne sestre daju prijedlog i mišljenje o potrebi postupka zdravstvene njege u kući i vrše kontrolu o stanju bolesnika po obavljenim postupcima , kako bi za nadalje mogle preporučiti povećanje ili smanjenje postupaka za zdravstvenom njegom.

Vrijedno je istaknuti veliko zadovoljstvo naših korisnika. Veliki je broj usmenih i pismenih pohvala i zahvala za rad naših djelatnika, koje dolaze od samih pacijenata, ali i od njihovih obitelji. Važno je naglasiti da u 2020.godini usprkos COVID-19 EPIDEMIJI, koja nas je zahvatila u svim područjima pa tako i u našoj Ustanovi rad smo uspjeli organizirati po svim epidemiološkim mjerama i pružali naše zdravstvene usluge bolesnicima u njihovom domu. Veliki nam je problem bio oko pružanja fizikalne terapije u Domovima za starije i nemoćne osobe gdje su bili smješteni naši korisnici, zbog nemogućnosti ulaska u njih pošto su bili zatvoreni za sve vanjske suradnike. Taj se problem i dalje nastavlja što nikako nije dobro za Ustanovu. To je jedan od razloga pokazatelja drastičnog pada obavljenih postupaka u fizikalnoj terapiji.

U knjigu žalbi nije bilo niti jedne upisane pritužbe ili primjedbe. Za eventualno neke nesporazume do kojih dođe nastojimo uspješno riješiti svojim stručnim znanjem i strpljivom komunikacijom.

IZVRŠENJE ZDRAVSTVENE DJELATNOSTI

U obavljanju zdravstvene njege i fizikalne terapije u kući Ustanova za zdravstvenu njegu u kući Karlovac je s Hrvatskim zavodom za zdravstveno osiguranje ugovorila slijedeće djelatnosti:

1. ZDRAVSTVENA NJEGA BOLESNIKA U KUĆI

 - Sa HZZO-e ugovoreno 26 medicinskih sestara

Tablica 3:

|  |  |
| --- | --- |
| DTP postupci |  Broj postupaka  |
| Godina | 2018. | 2019. | 2020. |
| Njega 01 |  1 823 |  2 142 |  1 929 |
| Njega 02 | 30 961 | 32 502 | 30 667 |
| Njega 03 |  215 |  426 |  289 |
| Njega 04 |  152 |  312 |  417 |
| Njega 05 |  1 |  0 |  1 |
| Njega 06 |  5 404 |  6 935 |  6 878 |
| Njega 07 |  1 427 |  2 660 |  2 667 |
| Njega 08 |  0 |  0 |  0 |
| **UKUPNO** |  **39 983** |  **44 977** | **42 848** |

U tabličnom prikazu vidljiv je pad obavljenih postupaka zdravstvene njege u 2020 .godini i to za 2 129 postupaka manje. Razlog tome je COVID-19 epidemija zbog koje dio naših bolesnika nije koristio naše usluge za zdravstvenom njegom. Najviše se to odrazilo u početku epidemije kada su bolesnici i njihove obitelji zbog epidemioloških mjera nastojali izbjegnuti sve moguće kontakte, pa su iz tog razloga i odbijali dolaske naših djelatnika u svoj dom. To je uglavnom bilo kod polupokretnih bolesnika kod kojih zdravstveno stanje nije zahtijevalo neke specijalne postupke za zdravstvenom njegom, pa je obitelj obavljala opću zdravstvenu njegu uz telefonske konzultacije sa medicinskim sestrama.Za takav način pružanja usluge telefonskom konzultacijom u našoj djelatnosti ne može se prikazati kao obavljeni DTP postupak, a ujedno se to i financijski ne može naplatiti.

Ugovorena mjesta rada za zdravstvenu njegu u kući su:

- gradovi: Duga Resa, Karlovac, Ozalj i Slunj

- općine: Barilović, Cetingrad, Draganići, Generalski Stoj, Netretić, Rakovica i Žakanje.

Općine Bosiljevo, Krnjak, Lasinja i Ribnik nisu ugovorene jer ne ispunjavaju zadani standard zbog malog broja stanovnika, ali Ustanova zdravstvenu njegu u kući provodi i na tim područjima, uz priznanje posebnog standarda od Hrvatskog zavoda za zdravstveno osiguranje.

1. FIZIKALNA TERAPIJA BOLESNIKA U KUĆI

- Sa HZZO-e ugovoreno 12 fizioterapeutkinja/ fizioterapeuta

Tablica 4.

|  |  |
| --- | --- |
| DTP postupak | Broj postupaka |
| Godina | 2018. | 2019. | 2020. |
| FT 017 | 16 235 | 16 174 | 11 474 |
| UKUPNO | 16 235 | 16 174 | 11 474 |

 U 2020. godini vidljiv je nastavak trenda smanjivanja broja postupaka fizikalne terapije u kući bolesnika.

Razlog smanjivanja broja postupaka je strogi kriterij Liječničkog povjerenstva za odobravanje fizikalne terapije u Karlovačkoj županiji. Sudjelujući na sastancima HUP-a uočeno je da u svim županijama postoje liste čekanja za provođenjem odobrene fizikalne terapije jedino u Karlovačkoj županiji nema liste čekanja za fizikalnom terapijom pošto je mali broj odobrenih naloga za provođenjem terapije. Da se malo naloga odobrava znamo po tome što nas članovi obitelji i sami korisnici telefonski zovu i žale se za ne odobrenom fizikalnom terapijom, što mi naravno tu ništa ne možemo i upućujemo ih na njihovog liječnika obiteljske medicine. Uz taj problem malog broja odobrenih naloga za fizikalnu terapiju u2020.godini pojavio se i problem sa COVID-19 epidemijom i nemogućnosti obavljanja fizikalne terapije u Domovima za starije i nemoćne, što je prethodno već i navedeno.

Djelatnost fizikalne terapije u kući bolesnika vrši se na području cijele Karlovačke županije.

 U 2020. godini nastavljena je suradnja s Gradom Karlovcem, koji već niz godina svojim projektom u sklopu Programa subvencija troškova stanovanja i drugih oblika socijalne pomoći bolesnim stanovnicima omogućuje dodatne satove zdravstvene njege u kući . Za provedbu .

 Od 2014. godine Ustanova surađuje s Medicinskom školom Karlovac, čiji učenici 5. godine obrazovanja za medicinsku sestru/ tehničara dolaze u Ustanovu na obavljanje stručne prakse, što je ujedno i predviđeno po planu i programu u njihovom srednjoškolskom obrazovanju .U 2019. godini, na inicijativu Ustanove proširena je suradnja i na učenike koji se obrazuju za fizioterapeute, pa tako 2. i 3. godina dio stručne prakse prolaze i u Ustanovi, što do sada nije bilo. Uočeno je kod dolaska na pripravnički staž da učenici završavaju svoje školovanje za fizioterapeutskog tehničara, a da ne znaju do dolaska u našu Ustanovu da u zdravstvenom sustavu postoji djelatnost fizikalne terapije bolesnika u kući.

U 2020. godini nije bilo povećanja cijene rada koju nam ugovorom nudi HZZO.

Povećanje cijene rada bi nam naravno dobrodošlo kako bi Ustanova mogla lakše pratiti obveze prema radnicima prema Kolektivnom ugovoru za radnike u zdravstvu, te rast cijena koje imaju izravan utjecaj na troškove obavljanja djelatnosti.

 Poslovanje Ustanove u 2020.godini je negativno, ostvaren je manjak prihoda od 180.775,00 kuna.

Za zdravstvenu njegu u kući je fakturirano 3.468.108,26 kuna.

Za fizikalnu terapiju u kući je fakturirano 1.013.994,80 kuna.

**Z A K L J U Č A K**

Ustanova u svom radu ima problema koji izravno utječu na poslovanje:

1. **Neodgovarajuća cijena rada zdravstvene njege i fizikalne terapije**

Cijena rada medicinske sestre i fizioterapeutkinje/ fizioterapeuta je različita, a troškovi rada su isti, osim troška plaće.

Posebno je zahtjevna situacija kod fizikalne terapije u kući bolesnika gdje je cijena rada izjednačena s cijenom rada u stacionarnim ustanovama – bolnicama: Ustanova ima trošak dolaska do kuće pacijenta, dok u stacionarne ustanove pacijenti dolaze o svom trošku.

Uz ovakvu ponuđenu cijenu rada, vrlo je teško poslovati pozitivno, a da se u istom trenutku poštuju obveze po Ugovoru s HZZO-e, prava iz Kolektivnog ugovora i ostali materijalni troškovi.

Ustanovi nisu posebno priznati troškovi goriva kao što su priznati hitnoj medicinskoj pomoći i sanitetskom prijevozu, a naša službena vozila dnevno prijeđu u prosjeku 150 kilometara svaki, te je stavka za gorivo najveći iznos proračuna Ustanove, a pokrivamo je iz vlastitih sredstava.. Velika većina pacijenata je od svojeg gradskog ili općinskog središta udaljena 20 – 30 km, što znatno povećava troškove zdravstvene fizikalne terapije u kući, a koje nije moguće naplatiti.

1. **Područja bez ugovorene zdravstvene njege u kući bolesnika**

U Mreži javno zdravstvenih usluga za provođenje zdravstvene njege u kući nema područja koja pokrivaju ambulante opće i obiteljske medicine u Bosiljevu, Kamanju, Krnjaku, Lasinji i Ribniku, a razlog je mali broj stanovnika – osiguranika Hrvatskog zavoda za zdravstveno osiguranje.

1. **Viša školska sprema medicinskih sestara/ tehničara**

Pri ugovaraju djelatnosti zdravstvene njege u kući Hrvatski zavod za zdravstveno osiguranje ne priznaje financiranje više školske spreme za medicinske sestre/ tehničare usprkos intenzivnim nastojanjima Udruga i Komore medicinskih sestara. Takav stav izrazito negativno djeluje na djelatnice/ djelatnike s višom školskom spremom, te Ustanova posljedično gubi upravo najbolje radnike koji odlaze na druga radna mjesta.

1. **Liječničko povjerenstvo HZZO-a**

Vrlo je zahtjevna suradnja s Liječničkim povjerenstvom za odobravanje fizikalne terapije u kući bolesnika pri Područnom uredu HZZO-a Karlovac.

Stalno neodobravanje ili drastično smanjivanje broja terapeutskih postupaka fizikalne terapije u kući, a koje su predložili liječnici specijalisti ( fizijatri, ortopedi, neurolozi i traumatolozi) izravno utječe na nemogućnost dostizanja limita koji je ugovoren, a samim tim – zbog nedovoljnog priljeva sredstava, do otežanog poslovanja.

Ulažu se veliki napori u osvješćivanju liječnika specijalista, ali i Liječničkog povjerenstva HZZO-a o isplativosti fizikalne terapije u kući kao daleko najjeftinijeg oblika terapije za polupokretne i nepokretne osobe, ali pomaci na bolje su mali.

1. **COVID-19 EPIDEMIJA**

U 2020.godini velikih poteškoća u radu je izazvano COVID-19 EPIDEMIJOM što se je odrazilo i na negativno poslovanje Ustanove. Problemi su bili i oko same nabavke zaštitne opreme koju smo morali koristiti po epidemiološkim mjerama. Drastično su porasle cijene dezinfekcijskih sredstava ,kiruških maski i rukavica. Došlo je i do smanjenja broja usluga naročito fizikalne terapije, koje nismo mogli obavljati zbog situacije povezane sa COVID-19 epidemijom.

Karlovac, siječanj 2020.

 V.D. RAVNATELJICE

 Marica Plavetić, bacc.med.techn.